[{"text_idx": "#000001", "text": "Gerediaga elkarteak Durangaldeko historia, ondarea eta kultura gaiak argitaratzen dituen Astola aldizkariaren 16. zenbakia argitaratu du. Ale berriak zortzi idazlan biltzen ditu, tarteko Ikerlari Gazteen Beka irabazi duen Adrian Brugada Eren\u0303orena."}, {"text_idx": "#000002", "text": "Brugada geografo durangarrak idatzitako \u2018Landa paisaia baten eboluzioa (Ibaizabal Ibaiaren Goi-Arroa 1990-2020)\u2019 lanak, eremu horrek hiru hamarkadan bizi izan duen eraldaketa eta hirigintza prozesua aztertzen ditu. Ikerketa horrekin, Gerediaga elkarteak Durangoko Amankomunazgoaren babesarekin lehenengoz 2022an sortutako beka eskuratu zuen."}, {"text_idx": "#000003", "text": "Arturo Apraizek idatzitako \u2018Durangaldeko paisaia zoragarriaren azpitik\u2019 erreportajean, eskualdeko haran berde eta haitzen edertasunaren azpian oraindik gordetzen diren altxor geologiko handiak ditu ardatz."}, {"text_idx": "#000004", "text": "Iosu Etxezarraga Ortuondo historialari eta arkeologoak idatzitako \u2018Kortak: herri-basoetako sail borobilen aztarnak Durangaldean\u2019 artikuluan, Anboto, Aramotz, Legarmendi eta Oiz inguruetan mantentzen diren 50 forma zirkularreko lursailen erabilera aztertu dira."}, {"text_idx": "#000005", "text": "Juan Manuel Cembellin historialariak Etxaburutarren gainean eta Izurtzan dagoen dorreari buruzko ikerketa lana egin eta \u2018Los Etxaburu y su torre\u2019 izenburuarekin argitaratu da Astolaren ale berrian."}, {"text_idx": "#000007", "text": "Aspaldiko ogibideak ere bere lekua dute utekarian, Markel Onandia Txabarrik \u2018Iurretako harginak. Gure ofizio baten azken aztarnen bila\u2019 ibili baita. Santa Apolonia eta Gallandako harriaren kalitateari esker, harrobiko jarduera garrantzitsua garatu zen Iurretan."}, {"text_idx": "#000016", "text": "Deja una Respuesta Cancelar respuesta"}, {"text_idx": "#000024", "text": "La Escuela para Familias de la Mancomunidad ofrece cinco cursos sobre adicciones, salud y conflictos"}, {"text_idx": "#000028", "text": "Berriz celebra sus olimpiadas rurales"}]